Kaas | Health24
Posted by: Lizzy | 2012-07-16
Hallo Dokter,Ek probeer gewig verloor. Ek is absoluut versot op kaas, veral cheddar. Sal dit nadelig wees vir my gewig as ek elke middag saam met my volgraan toebroodjie ''n 30 gr blokkie kaas eet?Nog ''n vraag, pampoen is my gunsteling groente. Watter soort pampoen is die beste vir gewigverlies, watter soort bevat die minste koolhidrate?Baie dankieLizzy
Volgens die SA Voedseltabelle bevat Cheddar kaas 1685 kJ en 33.1 g vet per 100g, dus sal 'n 30g porsie 506 kJ en 10g vet tot jou daaglikse dieet bydra plus 216 mg kalsium. Die energie- en vetinhoud van Cheddar is relatief hoog, maar dit is ryk aan kalsium wat ook help met verslanking, dus kan jy dit saam met jou volgraan toebroodjie vir middagete eet. Pampoen, skorsies, ens, is baie lae-kJ groente (90% of meer van die pampoen bestaan uit water!). As jy dit sonder vet en suiker eet, dus net opgekook of in die oond gebak, dan bevat pampoen, skorsies, ens, ongeveer 85 kJ per 100g. Lekker eet
Posted by: DietDoc | 2012-07-17